FORTH คว้างานติดตั้งอุปกรณ์อิเล็กทรอนิกส์ “สำนักงานศาลยุติธรรม” มูลค่า 48 ลบ.
FORTH คว้างานติดตั้งอุปกรณ์อิเล็กทรอนิกส์ "สำนักงานศาลยุติธรรม" มูลค่า 48 ลบ.
8 ม.ค. 2562

บริษัท ฟอร์ท คอร์ปอเรชั่น จำกัด (มหาชน) หรือ FORTH เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า เมื่อวันที่ 28 ธ.ค.61 บริษัทฯได้ลงนามสัญญาเช่าและติดตั้งอุปกรณ์เครื่องมืออิเล็กทรอนิกส์พร้อมระบบที่เกี่ยวข้องสำหรับตรวจสอบหรือจำกัดการเดินทางของบุคคลในการปล่อยตัวชั่วคราว (Electronic Monitoring) ระยะที่ 2 กับสำนักงานศาลยุติธรรม โดยมีมูลค่าสัญญา 47,989,300 บาท (รวมภาษีมูลค่าเพิ่ม) และมีกำหนดระยะเวลาการเช่า 12 เดือน นับถัดจากวันที่สำนักงานศาลยุติธรรมรับมอบอุปกรณ์เครื่องมืออิเล็กทรอนิกส์ครบถ้วนแล้ว